RAPORT AL COMISIEI

PRIVIND ACTIVITATEA COMITETELOR ÎN 2010

În conformitate cu articolul 7 alineatul (4) din Decizia 1999/468/CE a Consiliului din 28 iunie 1999[1] (denumită în continuare „Decizia privind comitologia”), Comisia prezintă în cele ce urmează raportul său anual privind activitatea comitetelor în 2010. Acesta este ultimul raport prezentat în conformitate cu Decizia privind comitologia.

Prezentul raport conține o sinteză a evoluțiilor survenite în sistemul de comitologie în 2010 și un rezumat al activităților comitetelor. Este însoțit de un document de lucru al serviciilor Comisiei, care cuprinde statistici detaliate privind activitatea comitetelor.

1. Sinteza evoluțiilor înregistrate în sistemul de comitologie în 2010

În conformitate cu articolul 291 din TFUE, Comisia a adoptat o propunere de „regulament privind comitologia” [COM (2010) 83] la 9 martie 2010. Regulamentul privind comitologia, Regulamentul (UE) nr. 182/2011 de stabilire a normelor și principiilor generale privind mecanismele de control de către statele membre al exercitării competențelor de executare de către Comisie, a fost adoptat de Parlamentul European și de Consiliu la 16 februarie 2011 și a intrat în vigoare la data de 1 martie 2011[2]. Acest regulament a abrogat Decizia privind comitologia și a înlocuit procedurile prevăzute în decizia respectivă cu doar două proceduri (de consultare și de examinare). Cu toate acestea, intrarea în vigoare a noului regulament privind comitologia nu a afectat procedura de reglementare cu control (articolul 5a din Decizia privind comitologia), care va continua să se aplice în cazul tuturor actelor de bază care fac referire la aceasta până la data modificării oficiale a actelor respective.

În 2010, comitetele de comitologie și-au desfășurat activitatea în conformitate cu procedurile prevăzute în Decizia privind comitologia: de consultare, de gestionare, de reglementare, de salvgardare și de reglementare cu control.

2. Prezentarea generală a activităților

2.1 Numărul de comitete și de reuniuni

Este important să se facă distincția între comitetele de comitologie, pe de o parte, și celelalte entități, în special „grupurile de experți” create chiar de către Comisie, pe de altă parte. Acestea din urmă oferă expertiză Comisiei pentru pregătirea și punerea în aplicare a politicilor, în timp ce comitetele de comitologie acordă asistență Comisiei în exercitarea competențelor de executare care i-au fost conferite prin actele legislative de bază. Prezentul raport se axează exclusiv pe comitetele de comitologie. Numărul comitetelor de comitologie la data de 31 decembrie 2010 a fost calculat pe sectoare de activitate (a se vedea tabelul I ). De asemenea, sunt prezentate, pentru comparație, cifrele pentru anul precedent (la 31 decembrie 2009).

TABELUL I – NUMăRUL TOTAL DE COMITETE

Sector de politică | 2009 | 2010 |

Agricultură și Dezvoltare Rurală (AGRI) | 15 | 14 |

Oficiul de Luptă Antifraudă (OLAF) | 1 | 1 |

Buget (BUDG) | 2 | 2 |

Politici climatice (CLIMA) | (a se vedea DG ENV) | 4 |

Comunicare (COMM) | - | 1 |

Afaceri Economice și Financiare (ECFIN) | - | 1 |

Educație și Cultură (EAC) | 6 | 7 |

Ocuparea Forței de Muncă, Afaceri Sociale și Incluziune (EMPL) | 5 | 4 |

Energie (ENER) | (ex DG TREN - 39) | 14 |

Extindere (ELARG) | 3 | 4 |

Întreprinderi și Industrie (ENTR) | 39 | 30 |

Mediu (ENV) | 36 | 32 |

EuropeAid (AIDCO) * | 7 | 6 |

Relații Externe (RELEX) ** | 4 | 4 |

Sănătate și Consumatori (SANCO) | 16 | 22 |

Afaceri interne (HOME) | (ex DG JLS - 24) | 10 |

Ajutor Umanitar și Protecție Civilă (ECHO) | 1 | 2 |

Informatică (DIGIT) | 2 | 1 |

Societatea Informațională și Media (INFSO) | 8 | 6 |

Piața Internă (MARKT) | 14 | 13 |

Justiție (JUST) | (ex DG JLS - 24) | 13 |

Pescuit și Afaceri Maritime (MARE) | 4 | 4 |

Mobilitate și transporturi (MOVE) | (ex DG TREN - 39) | 29 |

Politica Regională (REGIO) | 1 | 1 |

Cercetare (RTD) | 7 | 6 |

Statistică (ESTAT) | 10 | 8 |

Impozitare și Uniune Vamală (TAXUD) | 12 | 10 |

Comerț (TRADE) | 10 | 10 |

TOTAL: | 266*** | 259 |

* În 2011 DG AIDCO (și DG DEV) a devenit DG DEVCO

** În 2011 DG RELEX a devenit Serviciul Instrumente de Politică Externă (FPI)*** A se vedea raportul anual de activitate pe 2009

În 2010, comitetele de comitologie au putut fi clasificate în general în funcție de tipul de procedură în baza căreia își desfășoară activitatea (procedura de consultare, procedura de gestionare, procedura de reglementare, procedura de reglementare cu control și procedura de salvgardare – a se vedea tabelul II). Dat fiind că anumite comitete au aplicat mai multe proceduri (de la procedura de consultare la procedura de reglementare, incluzând procedura de salvgardare), acestea au fost diferențiate de comitetele care funcționează în baza unei singure proceduri.

TABELUL II – NUMăRUL COMITETELOR ÎN FUNCțIE DE PROCEDURI (2010)

Tipul procedurii | TOTAL |

Consultare | Gestionare | Reglementare | Reglementare cu control | Comitet care funcționează în baza mai multor proceduri |

AGRI | 0 | 4 | 4 | 0 | 6 | 14 |

AIDCO | 0 | 5 | 0 | 0 | 1 | 6 |

BUDG | 1 | 0 | 1 | 0 | 0 | 2 |

CLIMA | 0 | 0 | 0 | 0 | 4 | 4 |

COMM | 0 | 0 | 0 | 0 | 1 | 1 |

DIGIT | 0 | 1 | 0 | 0 | 0 | 1 |

EAC | 1 | 1 | 0 | 0 | 5 | 7 |

ECFIN | 1 | 0 | 0 | 0 | 0 | 1 |

ECHO | 0 | 0 | 0 | 0 | 2 | 2 |

ELARG | 1 | 3 | 0 | 0 | 0 | 4 |

EMPL | 1 | 0 | 0 | 2 | 1 | 4 |

ENER | 1 | 2 | 4 | 1 | 6 | 14 |

ENTR | 6 | 1 | 3 | 5 | 15 | 30 |

ENV | 0 | 0 | 5 | 4 | 23 | 32 |

ESTAT | 0 | 1 | 1 | 0 | 6 | 8 |

HOME | 0 | 0 | 3 | 0 | 7 | 10 |

INFSO | 0 | 1 | 0 | 0 | 5 | 6 |

JUST | 2 | 1 | 0 | 4 | 6 | 13 |

MARE | 0 | 1 | 0 | 0 | 3 | 4 |

MARKT | 0 | 0 | 1 | 4 | 8 | 13 |

MOVE | 3 | 1 | 4 | 2 | 19 | 29 |

OLAF | 0 | 0 | 1 | 0 | 0 | 1 |

REGIO | 0 | 0 | 0 | 0 | 1 | 1 |

RELEX | 0 | 2 | 1 | 0 | 1 | 4 |

RTD | 0 | 3 | 0 | 0 | 3 | 6 |

SANCO | 1 | 0 | 6 | 1 | 14 | 22 |

TAXUD | 1 | 3 | 5 | 0 | 1 | 10 |

TRADE | 2 | 2 | 3 | 0 | 3 | 10 |

TOTAL: | 21 | 32 | 42 | 23 | 141 | 259 |

Cifrele indică faptul că aproximativ 16 % din comitete (42 din 259) funcționează exclusiv în baza procedurii de reglementare, fiind urmate de un număr mai mic de comitete care funcționează exclusiv în baza procedurii de gestionare (32). Cu toate acestea, majoritatea comitetelor (54 %) funcționează în baza mai multor proceduri (141 din 259). Defalcarea pe sectoare de politică indică faptul că utilizarea diverselor tipuri de proceduri variază de la un sector de politică la altul.

Numărul de comitete nu reprezintă singurul indicator al activității la nivel de comitologie. Numărul reuniunilor desfășurate în 2010 reflectă intensitatea activității în general, la nivel de sector și în cadrul diferitelor comitete ( tabelul III ).

TABELUL III – NUMăRUL DE REUNIUNI

2009 | 2010 | 2009 | 2010 |

AGRI | 165 | 148 | ESTAT | 19 | 16 |

AIDCO | 40 | 28 | HOME | - | 23 |

BUDG | 5 | 4 | INFSO | 24 | 24 |

CLIMA | - | 15 | JUST | - | 6 |

COMM | - | 2 | MARE | 15 | 11 |

DIGIT | 3 | 1 | MARKT | 32 | 34 |

EAC | 13 | 17 | MOVE | - | 60 |

ECFIN | - | 1 | OLAF | 3 | 2 |

ECHO | 4 | 5 | REGIO | 10 | 9 |

ELARG | 5 | 5 | RELEX | 3 | 5 |

EMPL | 5 | 4 | RTD | 62 | 60 |

ENER | - | 19 | SANCO | 124 | 131 |

ENTR | 48 | 56 | TAXUD | 107 | 107 |

ENV | 67 | 48 | TRADE | 17 | 18 |

TOTAL: | 771* | 859 |

* A se vedea raportul anual de activitate pe 2009

Așa cum s-a întâmplat și în 2009, sectorul Agricultură (AGRI) se află pe primul loc, cu 148 de reuniuni. Aceste cifre indică intensitatea gestionării diferitelor piețe agricole. Sectorul Agricultură (AGRI) este urmat de sectorul Sănătate și Consumatori (SANCO), cu 131 de reuniuni, și de sectorul Impozitare și Uniune Vamală (TAXUD), cu 107 reuniuni.

2.2 Numărul de avize și de măsuri de punere în aplicare

Ca și în rapoartele anterioare, prezentul raport oferă cifre globale privind avizele formale emise de comitete și măsurile de punere în aplicare ulterioare (acte legislative sau decizii administrative și de finanțare) adoptate de Comisie[3]. Aceste cifre cuantifică „producția” concretă a comitetelor (a se vedea tabelul IV ). Numărul total de avize emise de comitete în 2010 a fost de 1 904 (în comparație cu 2 091 în 2009), iar numărul de măsuri de punere în aplicare adoptate de Comisie a fost de 1 812 (în comparație cu 1 808 în 2009).

TABELUL IV - NUMăRUL DE AVIZE șI DE MăSURI DE PUNERE ÎN APLICARE ADOPTATE (2010)

Avize | Dispoziții adoptate în baza altor acte decât actele de codecizie | Măsuri adoptate în baza actelor de codecizie | Avize | Dispoziții adoptate în baza altor acte decât actele de codecizie | Măsuri adoptate în baza actelor de codecizie |

AGRI | 345 | 342 | 3 | ESTAT | 30 | 0 | 35 |

AIDCO | 181 | 0 | 175 | HOME | 21 | 13 | 9 |

BUDG | 0 | 0 | 0 | INFSO | 35 | 0 | 10 |

CLIMA | 22 | 1 | 16 | JUST | 18 | 8 | 13 |

COMM | 4 | 0 | 4 | MARE | 23 | 23 | 0 |

DIGIT | 1 | 0 | 1 | MARKT | 20 | 0 | 20 |

EAC | 101 | 32 | 64 | MOVE | 65 | 0 | 69 |

ECFIN | 1 | 0 | 1 | OLAF | 0 | 0 | 0 |

ECHO | 39 | 2 | 47 | REGIO | 5 | 1 | 0 |

ELARG | 58 | 58 | 0 | RELEX | 3 | 3 | 0 |

EMPL | 8 | 0 | 9 | RTD | 185 | 169 | 0 |

ENER | 18 | 4 | 12 | SANCO | 562 | 132 | 415 |

ENTR | 67 | 6 | 31 | TAXUD | 37 | 37 | 6 |

ENV | 48 | 0 | 40 | TRADE | 7 | 1 | 0 |

TOTAL: | 1 904 | 832 | 980 |

Numărul mare de măsuri de punere în aplicare adoptate în anumite sectoare de politică – Sănătate și Consumatori (547), Agricultură (345), Europe Aid (175), Cercetare (169) – reflectă din nou intensitatea activităților delegate Comisiei în aceste domenii[4].

2.3 Utilizarea procedurii de reglementare cu control (PRC)

Cifrele prezentate în tabelul IV în ceea ce privește numărul de măsuri de punere în aplicare adoptate include numărul de măsuri adoptate în baza PRC. În 2010, numărul lor se ridică la 164, Sănătate și Consumatori fiind sectorul care utilizează cel mai frecvent această procedură (46 de măsuri), urmat de Mediu (30 de măsuri) (a se vedea tabelul V ).

În 2010, Parlamentul European a recurs la dreptul său de veto cu privire la proiectele de măsuri într-un singur caz, iar Consiliul în două cazuri. Aceasta înseamnă că, în total, cei doi legiuitori și-au folosit dreptul de veto în numai 1,8 % din cazuri:

- În mai 2010, Parlamentul European s-a opus unui proiect de directivă a Comisiei de modificare a anexelor la Directiva 95/2/CE a Parlamentului European și a Consiliului privind aditivii alimentari, alții decât coloranții și îndulcitorii și de abrogare a Deciziei 2004/374/CE. În consecință, proiectul de măsuri nu a fost adoptat. O măsură revizuită a fost adoptată de către Comisie la 22 octombrie (JO L 279, 23.10.2010, p. 22).

- În mai 2010, Consiliul s-a opus unui proiect de directivă a Comisiei de modificare a anexelor I și II la Directiva 98/70/CE (Directiva privind calitatea combustibililor), în scopul adaptării lor la progresul tehnic. În consecință, proiectul de măsuri nu a fost adoptat. O măsură revizuită a fost adoptată de către Comisie la 1 iunie 2011 (JO L 147, 2.6.2011, p. 15).

- În mai 2010, Consiliul s-a opus adoptării unui proiect de directivă a Comisiei legată de utilizarea de solvenți organici în anumite vopsele și lacuri și în produsele de refinisare a vehiculelor. În consecință, proiectul de măsuri nu a fost adoptat. O măsură revizuită a fost adoptată de către Comisie la 19 noiembrie 2010 (JO L 304, 20.11.2010, p. 18).

Cu titlu de comparație, în 2009 s-a folosit dreptul de veto într-un caz.

TABELUL V - NUMăRUL DE MăSURI DE PUNERE ÎN APLICARE ADOPTATE ÎN BAZA PROCEDURII DE REGLEMENTARE CU CONTROL (PRC) (2010)

Măsuri adoptate în baza PRC | PE s-a opus adoptării proiectelor de măsuri în cadrul PRC | Consiliul s-a opus adoptării proiectelor de măsuri în cadrul PRC |

AGRI | 0 | 0 | 0 |

AIDCO | 0 | 0 | 0 |

BUDG | 0 | 0 | 0 |

CLIMA | 9 | 0 | 1 |

COMM | 0 | 0 | 0 |

DIGIT | 0 | 0 | 0 |

EAC | 0 | 0 | 0 |

ECFIN | 0 | 0 | 0 |

ECHO | 0 | 0 | 0 |

ELARG | 0 | 0 | 0 |

EMPL | 0 | 0 | 0 |

ENER | 6 | 0 | 0 |

ENTR | 18 | 0 | 0 |

ENV | 30 | 0 | 1 |

ESTAT | 25 | 0 | 0 |

HOME | 0 | 0 | 0 |

INFSO | 0 | 0 | 0 |

JUST | 0 | 0 | 0 |

MARE | 0 | 0 | 0 |

MARKT | 12 | 0 | 0 |

MOVE | 18 | 0 | 0 |

OLAF | 0 | 0 | 0 |

REGIO | 0 | 0 | 0 |

RELEX | 0 | 0 | 0 |

RTD | 0 | 0 | 0 |

SANCO | 46 | 1 | 0 |

TAXUD | 0 | 0 | 0 |

TRADE | 0 | 0 | 0 |

Total: | 164 | 1 | 2 |

3. INFORMAțII DETALIATE PRIVIND ACTIVITățILE COMITETELOR

Documentul care însoțește prezentul raport cuprinde informații detaliate privind activitatea comitetelor în 2010, clasificate în funcție de diferitele departamente vizate din cadrul Comisiei. Documentul oferă, de asemenea, informații cu privire la evoluția numărului de comitete, precum și la situațiile specifice legate de anumite proiecte de măsuri, cum ar fi avizele nefavorabile, sesizările adresate Consiliu sau opoziția manifestată de Consiliu sau de Parlamentul în cadrul PRC.

[1] JO L 184, 17.7.1999, p. 23, astfel cum a fost modificată prin Decizia Consiliului 2006/512/CE (JO C 255, 21.10.2006, p. 4)

[2] JO L 55, 28.2.2011, p. 13.

[3] Trebuie menționat faptul că pot exista discrepanțe între numărul de avize și numărul de măsuri de punere în aplicare adoptate într-un anumit an. Explicații în acest sens sunt oferite în introducerea la documentul de lucru al serviciilor Comisiei care însoțește prezentul raport.

[4] Trebuie precizat faptul că, în sine, numărul de măsuri adoptate nu reflectă în niciun fel importanța politică, economică sau financiară a deciziilor luate.